5. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.1058886/5051/0010 της 17-26 Μαΐου 1989 (ΦΕΚ Β΄ 399) Αποκατάσταση εκείνων που, στα δικαιώματά τους επί ακινήτων, τους υποκαταστάθηκαν από το Δημόσιο. Έχοντας υπόψη: 1.Τις διατάξεις της παρ. 5 του άρθρ. 2 του Νόμ. 1540/85 (ΦΕΚ 67/Α΄/1985) «Ρύθμιση περιουσιών πολιτικών προσφύγων και άλλες διατάξεις». 2.Τις διατάξεις της παρ. 8 του άρθρ. 43 του Νόμ. 1731/87 (ΦΕΚ 161/Α΄/1987) «Ρυθμίσεις στην άμεση φορολογία και άλλες διατάξεις». 3.Τις διατάξεις του άρθρ. 36 του Νόμ. 1828/89 (ΦΕΚ 2/Α΄/3.1.1989) «Αναμόρφωση της φορολογίας εισοδήματος και άλλες διατάξεις». 4.Την ανάγκη συμπλήρωσης των πιο πάνω διατάξεων, με σκοπό την πλήρη αποκατάσταση εκείνων που στα δικαιώματά τους, επί ακινήτων τους Αποκαταστάθηκαν από το Δημόσιο, αποφασίζουμε: Σε όσες περιπτώσεις, το Δημόσιο υποκαθιστάμενο, στα δικαιώματα του κατοχικού πωλητού, κατά το άρθρ. 10 του Α.Ν. 1323/1949, εισέπραξε ή εδικαιούτο να εισπράξει συμπληρωματικό τίμημα, το οποίο, κατά το άρθρ. 9 του Α.Ν. 1323/1949, υπολογίστηκε με βάση την κατάσταση του ακινήτου, όπως ήταν κατά το χρόνο της κατοχικής πωλήσεως, το σύμφωνα με την παραπάνω παράγραφο παραχωρούμενο ακίνητο του Δημοσίου ή το καταβαλλόμενο χρηματικό αντάλλαγμα θα υπολογιστεί στα 9/10 της αγοραίας αξίας του ακινήτου, κατά το χρόνο έκδοσης της απόφασης για παραχώρηση ή καταβολή, όπως το ακίνητο ήταν κατά το χρόνο της κατοχικής πωλήσεως (π.χ. οικόπεδο με κτίσματα). Κυρώθηκε και απόκτησε ισχύ νόμου από τότε που εκδόθηκε από την παρ. 3α άρθρ. 51 Νόμ./1882/22-23 Μαρτ. 1990 (ΦΕΚ Α΄ 43), τόμ. 27, σελ. 194,540. Σελ. 266(β) Τεύχος ΙΒ-3-3 Σελ. 28 7.Γ.ζ.5 Αγοραπωλησίες κατοχής

[Source: greek_legal_code_raptarchis | Tokens: 1456]